40.

įgyvendinti švietimo politikos priemones ir tinkamu būdu vykdyti švietimo ir mokymo sistemų reformas, atsižvelgiant į visą švietimo ir mokymo spektrą ir laikantis visą įstaigą apimančio požiūrio, kad būtų didinamos lygios galimybės bei įtraukumas, o mokymosi sėkmė būtų skatinama visų lygmenų ir rūšių švietimo ir mokymosi atveju, visų pirma šiais būdais: a) sprendžiant didėjančios besimokančiųjų įvairovės klausimą ir didinant visų besimokančiųjų, įskaitant priklausančius nepalankioje padėtyje esančioms ir pažeidžiamoms grupėms, pavyzdžiui, besimokančiųjų, kuriems kyla skurdo ir socialinės atskirties rizika, specialiųjų mokymosi poreikių turinčių besimokančiųjų, negalią turinčių asmenų, žemesnės kvalifikacijos / įgūdžių asmenų, migrantų kilmės asmenų, mažumoms priklausančių asmenų, taip pat besimokančiųjų, turinčių mažiau galimybių dėl jų geografinės padėties, lyties ir (arba) nepalankios socialinės ir ekonominės padėties, galimybes gauti kokybiškas įtraukaus švietimo ir mokymo paslaugas; b) skatinant visapusiškas nacionalinio ir regioninio lygmens mokymosi sėkmės strategijas, grindžiamas tvirtu tarpsektoriniu bendradarbiavimu visais lygmenimis, kad būtų skatinama sėkmingai užbaigti vidurinio (arba lygiaverčio) švietimo ir mokymo trajektorijas ir mažinti anksti iš švietimo ir mokymo sistemos pasitraukiančių bei prastai besimokančių asmenų skaičių, be kita ko, remiant visą įstaigą apimančio požiūrio laikymąsi ir daugiadalykį bendradarbiavimą mokymo įstaigose ir jų aplinkoje, pagal bendrą įtraukią į besimokančiuosius orientuotą švietimo ir mokymo viziją, skatinant kuo anksčiau pastebėti pasyvumo požymius, stiprinant individualiai pritaikytą orientavimą ir paramą rizikos grupėms priklausantiems besimokantiesiems, taip pat remiant ir skatinant tėvų, globėjų, šeimų ir bendruomenių įsitraukimą; c) dedant pastangas siekiant padėti visiems besimokantiesiems pasiekti bazinį pagrindinių įgūdžių, įskaitant skaitmeninius įgūdžius, lygį, ypatingą dėmesį skiriant grupėms, kurioms kyla prastų mokymosi rezultatų ir ankstyvo pasitraukimo iš švietimo ir mokymo sistemos rizika, be kita ko, identifikuojant veiksmingas politikos reformas, kurios užtikrintų geresnius rezultatus pagrindinių įgūdžių srityje, konkrečiai dėl mokymo programos ir (arba) vertinimo, taip pat orientavimo visą gyvenimą, įstaigų ir darbuotojų gebėjimo būti novatoriškais ir kurti į besimokančiuosius orientuotus mokymosi metodus bei aplinkas; d) stengiantis užtikrinti, kad visi besimokantieji, be kita ko, itin gabūs besimokantieji, būtų tinkamai remiami ir iš jų būtų reikalaujama intelekto pastangų, atsižvelgiant į jų gebėjimus ir pajėgumą, kartu apsaugant jų fizinę, emocinę ir psichologinę gerovę; e) švietimo ir mokymo įstaigose išlaikant saugią aplinką, kurioje nebūtų smurto, rasizmo, patyčių, patyčių kibernetinėje erdvėje, seksualinio priekabiavimo, seksizmo, žalingos retorikos, dezinformacijos, klaidingos informacijos ir visų formų diskriminacijos; f) skatinant saugią, malonią ir palaikančią mokymosi aplinką, be kita ko, internete, kurioje visi besimokantieji galėtų augti ir tobulėti tiek asmeniškai, tiek kaip bendruomenės nariai, ir jaustųsi gerbiami, vertinami ir pripažįstami pagal savo konkrečius gabumus bei poreikius, kartu nustatant pakankamai didelius lūkesčius visų besimokančiųjų atžvilgiu ir rūpinantis jų asmenine gerove; g) užtikrinant, kad švietimo ir mokymo įstaigų vidaus ir išorės kokybės užtikrinimo procesuose būtų atsižvelgiama į vienodų galimybių dalyvauti sudarymo visiems besimokantiesiems, jų įtraukties ir mokymosi sėkmės klausimus; h) pagal nacionalines ir regionines aplinkybes apsvarstant galimybę įgyvendinti veiksmingą orientavimo visą gyvenimą politiką, teikiant profesinį orientavimą ir galimybes ugdyti karjeros įgūdžius visais lygmenimis ir visų rūšių švietimo ir mokymo sistemoje, be kita ko, siekiant remti piliečių profesinės veiklos keitimą per visą gyvenimą; i) skatinant daugiakalbystę švietimo ir mokymo įstaigose vertinant besimokančiųjų kalbinę aplinką ir ja naudojantis, tokiu būdu ir gerinant mokymosi kalbos mokėjimą, ir remiant tolesnį kalbinių kompetencijų įgijimą; j) užtikrinant galimybes naudotis mokymosi galimybėmis ir įtraukia aplinka, taip pat teikiant individualiai pritaikytas paramos priemones mokymosi aplinkoje, kurioje kuo labiau didinamas negalią turinčių asmenų akademinis ir socialinis tobulėjimas, siekiant sudaryti palankesnes sąlygas jų švietimui (7); k) stengiantis užkirsti kelią besimokančiųjų psichologiniams sunkumams ir remiant psichologinių sunkumų turinčius besimokančiuosius, be kita ko, prireikus suteikiant galimybę gauti profesionalią paramą;